Rune Arstein

Rune Arstein (født 21. august 1968 i Målselv) er en norsk politimann og politiker (H).

Han har gått Befalsskolen for Infanteriet i Nord-Norge og Politihøgskolen. I 1994 ble han lensmannsbetjent i Nærøy lensmannsdistrikt, og i 2013 lensmann i Bindal i Nord-Trøndelag politidistrikt. I 2018 ble Bindal underlagt Nærøy og Vikna lensmannskontor, tilhørende Trøndelag politidistrikt. Arstein har ledet Politiets Fellesforbund i Nord-Trøndelag.

Arstein har vært medlem av Nærøy kommunestyre siden 2007 og varaordfører siden 2015. Da Steinar Aspli fikk permisjon fra ordførervervet i oktober 2019, rykket Rune Arstein opp til ordfører i Nærøy kommune ut året. Den 1. januar 2020 ble Nærøy slått sammen med Vikna til den nye Nærøysund kommune.

Arstein har vært styreleder i Kolvereid Idrettslag.

 Referanser 

Kategori:Høyre-politikere i Nord-Trøndelag
Kategori:Lokalpolitikere i Nærøy
Kategori:Norske politifolk
Kategori:Personer fra Målselv kommune
Kategori:Ordførere i Nærøy
Kategori:Høyre-ordførere i Trøndelag